2009/2010 Azərbaycan Kuboku
Azərbaycan Kubokunun 2009/2010 mövsümündə mübarizəyə 20 klub qoşulacaq. Sentyabrın 4-də saat 15.00-da keçiriləcək yeni mövsümün püşkatma mərasimində 20 komanda iştirak edəcək. Peşəkar Futbol Liqasının yaydığı məlumata görə, Premyer-Liqa klublarının hamısı kubok uğrunda mübarizəyə qoşulacaq. I diviziondan isə yalnız 8 komanda oynamaq istəyindədir. Dörd klub — ABN, "Energetik", "Ədliyyə" və "Göyəzən" isə mübarizədən imtina edib. Qeyd edək ki, Azərbaycan Kubokunun 1/16 mərhələsinin ilk oyunları 16–17 sentyabrda, cavab qarşılaşmaları 23–24 sentyabrda baş tutacaq. 2009/2010 mövsümündə bu komandalar iştirak edəcək: Premyer-Liqa: Bakı, İnter, Simurq, Xəzər Lənkəran, Qarabağ, Olimpik-Şüvəlan, Standard, Neftçi, Karvan, Qəbələ, Turan, Muğan. I divizion: Bakılı, MOİK, Şahdağ, Anşad-Petrol, Gəncə, MKT-Araz, Neftçi İSM, Rəvan.